cyanic-selkie/wikianc huggingface dataset:
অস্টিন মর্দন
ডঃ মর্দন ইউনিভার্সিটি অফ আলবের্তার জন দস্সেতর  হেলথ  এথিক্স  সেন্টারে উপরি অধ্যাপক। ১৯৮০ সালে তিনি কানাডার এদ্মন্তন শহরে অন্তার্চ্তিক ইনস্টিটিউট অফ কানাডা প্রতিষ্ঠা করেছিলেন। আজও তিনি এই ইনস্টিটিউটএর পরিচালক।
পারিবারিক ইতিহাস
তুলনামূলক ক্লাসিক এবং ইতিহাসের অধ্যাপক হওয়ার আগে মর্দনের পৈতৃক পিতামহ, অস্টিন মর্দন, কেমব্রিজ ইউনিভার্সিটিতে ছাত্র ছিলেন | মর্দনের পিতামহ স্কত্লান্দের অর্দস কাসেল কিনে ছিলেন | ১৯৮৩ সাল পর্যন্ত তাদের পরিবারের সম্পতি ছিল |
বাল্যজীবন
মর্দনের ১৯৬২ সালে কানাডার এদ্মন্তন শহরে জন্মেছিলেন, ছোটবেলা তিনি লেথ্বৃদ্গে কাটিয়েছিলেন, এবং শীতকালে তিনি মা আর বনের সাথে হাওয়াই এ যেতেন | তিনি পড়ালেখায় ভাল ছিলেন, কিন্তু স্কুলে অন্য ছেলে মেয়েরা তার পেছনে লাগত | কয়েক বছরের জন্য তিনি স্কত্লান্দে থেকেছিলেন এবং সেখানের গ্রেনবেল ইউনিভার্সিটিতে পড়াশোনা করেছিলেন |
যেহেতু তিনি শিক্ষাবিদ একটি পরিবার থেকে আসেন, তিনি পড়াশোনার দিকে অনেক মন দিতেন, কিন্তু কলেজএ তিনি ভূগোল ছাড়া সব ক্লাস্সে ফেল করেছিলেন |.তাই তিনি ভূগোল নিয়ে আরো পড়াশোনা কানাডিয়ান আর্মড ফোর্সেস থেকে ট্রেনিং নিয়ে তিনি কানাডিয়ান প্রাইমারি রেসের্ভেসএ ভাগ নিলেন |.
শিক্ষা
১৯৮৫ এ ডঃ মর্দন ইউনিভার্সিটি অফ লেথব্রিজ থেকে ভূগোলের বাচেলোর্স ডিগ্রী প্রাপ্ত করেন | টেক্সাস এ এন্ড এম ইউনিভার্সিটি থেকে তিনি আরেকটা মাস্টার্স অফ এডুকেশন প্রাপ্ত করেন ১৯৯০ সালে | তার স্কিত্জফ্রেনিয়া রোগ ধরা পরার পর তিনি গ্রীনিচ ইউনিভার্সিটি থেকে পিএইচডি করেছিলেন | তিনি আরও অনেক ডিগ্রী প্রাপ্ত করেছেন নিউম্যান থীয়লোগিকাল কলেজ, খারকভ ন্যাশনাল ইউনিভার্সিটি, এবং ইউনিভার্সিটি  অফ  সাউথ  আফ্রিকা থেকে | ইউনিভার্সিটি অফ আলবার্তো থেকে তিনি সম্মানসূচক ডিগ্রী পান ২০১১ এ |
ভারতীয় টুয়েন্টি২০ আন্তর্জাতিক ক্রিকেটারদের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়। বীরেন্দ্র শেওয়াগের অধিনায়কত্বে ভারত দল ২০০৬-০৭ মৌসুমে স্বাগতিক দক্ষিণ আফ্রিকার বিপক্ষে প্রথম টি২০আই খেলায় অংশ নেয়। একমাত্র টি২০আই নিয়ে গড়া সিরিজে তারা দক্ষিণ আফ্রিকাকে ৬ উইকেটে পরাভূত করে।
২০ জানুয়ারি, ২০২১ তারিখ পর্যন্ত সর্বমোট ৮৩জন খেলোয়াড় ভারতের পক্ষে টি২০আই খেলায় অংশ নিয়েছে। দক্ষিণ আফ্রিকায় অনুষ্ঠিত ২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে ভারত দল তাদের চীরপ্রতিদ্বন্দ্বী পাকিস্তান দলকে ৫ রানে পরাজিত করার মাধ্যমে শিরোপা জয় করে।
কমপক্ষে একটি টি২০আই খেলায় অংশগ্রহণকারী ভারত ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
খেলোয়াড়
২০ জানুয়ারি, ২০২১ তারিখ অনুযায়ী পরিসংখ্যানটি সঠিক।
মায়ার জঞ্জাল
কাহিনী সারমর্ম
একজন ক্ষুদে অপরাধী, যে একজন বেশ্যাকে ভালোবাসে এবং তার সঞ্চয় নিয়ে পালিয়ে যেতে চায়, সে একজন ছাঁটাই করা কারখানার শ্রমিকের সাথে দেখা করে যে তার স্ত্রীকে গৃহ পরিচারিকা হিসাবে কাজ করা থেকে বিরত রাখতে মরিয়া।
অভ্যর্থনা ও পুরস্কার
চলচ্চিত্রটি ইতালির রোমে এশিয়াটিকা ফিল্ম ফেস্টিভ্যালের প্রতিযোগিতা বিভাগ ‘এনকাউন্টার উইথ এশিয়ান সিনেমা’য় বেস্ট ফিচার ফিল্ম জুরি অ্যাওয়ার্ড, যুক্তরাজ্যের লন্ডনে রেইনবো চলচ্চিত্র উৎসবে সেরা চলচ্চিত্র এবং ঢাকা আন্তর্জাতিক চলচ্চিত্র উৎসবে এশিয়ান কমপিটিশনে প্রতিযোগিতা করে চিত্রনাট্যের জন্য পুরস্কার পেয়েছে।
মুক্তি ও প্রিমিয়ার
আর্টহাউস চলচ্চিত্রের বিশ্বসেরা ওটিটি স্ট্রিমিং প্ল্যাটফর্ম ‘মুভি ডটকম’ এ চলচ্চিত্রটি ইতিমধ্যে মুক্তি দেওয়া হয়েছে। ২০২৩ সালে ৬ই ফেব্রুয়ারি কলকাতার বই মেলায় এর ট্রেইলার মুক্তি দেওয়া হয়। ২৪ ফেব্রুয়ারি ২০২৩ একসঙ্গে বাংলাদেশ ও ভারতের কলকাতায় মুক্তি দেওয়া হয়।
কুমিল্লা ক্যাডেট কলেজ
ইতিহাস
স্বাধীনতার পূর্বে সামরিক বাহিনীর প্রত্যক্ষ তত্ত্বাবধানে ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ প্রতিষ্ঠিত হয়। এই চারটি প্রতিষ্ঠানের সাফল্যের ফলশ্রুতিতে আরও ছয়টি ক্যাডেট কলেজ প্রতিষ্ঠার উদ্যোগ নেয়া হয়। কুমিল্লা ক্যাডেট কলেজ তার মধ্যে অন্যতম। ১৯৮৩ সালের ১ জুলাই 'কুমিল্লা রেসিডেন্সিয়াল মডেল স্কুল' নামের শিক্ষাপ্রতিষ্ঠানটি বিলুপ্ত করে কুমিল্লা ক্যাডেট কলেজে রূপান্তরিত করা হয়। ১৯৮৪ সালের ৭ এপ্রিল তৎকালীণ অধ্যক্ষ লেঃ কর্ণেল নুরুল আনোয়ারের নেতৃত্বে ১৫০ জন ক্যাডেট নিয়ে অনুষ্ঠানিক শিক্ষা কার্যক্রম শুরু হয়।
অবস্থান
কুমিল্লা শহর থেকে প্রায় ১৪ কিলোমিটার পশ্চিমে লালমাই পাহাড়ের পাদদেশে, শালবন বিহারের কাছে কলেজের অবস্থান। প্রাথমিক অবস্থায় কলেজের আয়তন ছিল ৩১.৫৫ একর। বর্তমানে কলেজের আয়তন ৫১ একর।
প্রশাসন
ক্যাডেট কলেজ বাংলাদেশ সেনাবাহিনীর ক্যাডেট কলেজ বোর্ড এর দায়িত্বপ্রাপ্ত অ্যাডজুটেন্ট জেনারেল কর্তৃক সরাসরি নিয়ন্ত্রিত ও পরিচালিত হয়। সামরিক বাহিনীর লে: কর্নেল সমমর্যাদার অফিসার বা ক্যাডেট কলেজের সিনিয়র কোন অধ্যাপক অধ্যক্ষের দায়িত্ব পালন করেন। তিনি মূলত ক্যাডেট কলেজের সার্বিক বিষয় তত্ত্বাবধানের দায়িত্ব পালন করেন। উপাধ্যক্ষ শিক্ষা সংক্রান্ত বিষয়ে এবং মেজর পদমর্যাদার একজন সামরিক অফিসার (অ্যাডজুটেন্ট) প্রশাসনিক বিষয়ে অধ্যক্ষকে সহায়তা করে থাকেন। প্রত্যেক হাউসে একজন সিনিয়র শিক্ষক ‘হাউস মাস্টার’-এর দায়িত্ব পালন করেন। তিনি হাউসের সার্বিক বিষয়াদি দেখাশোনা করেন। এর পাশাপাশি ক্যাডেটদের সকল কর্মকাণ্ড সুষ্ঠ ভাবে পরিচালনার জন্য দ্বাদশ শ্রেণী হতে বাছাইকৃত কয়েকজনকে যোগ্যতার ভিত্তিতে প্রিফেক্ট হিসেবে মনোনয়ন দেয়া হয়। তাদের সহযোগিতার জন্য একাদশ শ্রেণী থেকে জুনিয়র প্রিফেক্ট মনোনয়ন দেওয়া হয়।
ছাত্রসংখ্যা
মোটছাত্রসংখ্যা: ৩০৪ জন।
জনছাত্রসংখ্যা(শ্রেণীভিত্তিক): ৭ম-৫১, ৮ম-৫০, ৯ম-৫৩, ১০ম-৫৩, ১১শ-৪৮, ১২শ-৪৯।
প্রাক্তন ছাত্রদের সংগঠন
কুমিল্লা ক্যাডেট কলেজের প্রাক্তন ছাত্রদের সংগঠনের নাম এসোসিয়েশন অব কুমিল্লা ওল্ড ক্যাডেটস। ১৯৮৬ সালের ২৩ সেপ্টেম্বর প্রথম ইনটেকের প্রাক্তন ছাত্রদের উদ্যোগে ঢাকায় সংগঠনটি প্রতিষ্ঠিত হয়।
বঙ্কিম মুখার্জী
বঙ্কিম মুখার্জী (৫ জুন, ১৮৯৭ - ১৫ নভেম্বর, ১৯৬১) একজন বাঙালী, ব্রিটিশ বিরোধী স্বাধীনতা আন্দোলনে র কর্মী ও ভারতের সাম্যবাদী, শ্রমিক কৃষক আন্দোলনের অন্যতম প্রধান নেতা ছিলেন। সারা ভারত ট্রেড ইউনিয়ন কংগ্রেসের সহ সম্পাদিকা শান্তা ভেলেরাও তার স্ত্রী।
প্রারম্ভিক জীবন
বঙ্কিম মুখার্জী হাওড়া জেলা র বেলুড়ে জন্মগ্রহণ করেন। পিতার নাম ছিল যোগেন্দ্রনাথ মুখার্জী। কলকাতার হিন্দু স্কুল ও প্রেসিডেন্সী কলেজে শিক্ষালাভ করেন তিনি। এম এস সি পড়ার সময় উত্তরপ্রদেশে শিক্ষকতার কাজ নেন। এসময় তার বন্ধু, স্বাধীনতা সংগ্রামী রাধারমণ মিত্র তার সাথে যান উভয়ে ১৯২১ সালে অসহযোগ আন্দোলনে যোগদান করেন। এই আন্দোলনে যোগ দিয়ে উত্তরপ্রদেশে র জেলে বন্দী থাকেন কিছুদিন। মুক্তি পেয়ে মতিলাল নেহেরু র নির্দেশে বাঙলায় ফিরে নবগঠিত কংগ্রেস স্বরাজ্য পার্টির বক্তা হিসেবে কাজ করতে থাকেন।
সাম্যবাদী আন্দোলন
বিপ্লবী ড. ভূপেন্দ্রনাথ দত্ত র সংস্পর্শে এসে তিনি সাম্যবাদে আকৃষ্ট হন। শ্রমিক ও কৃষক আন্দোলনের সাথে জড়িত হয়ে পড়েন। ১৯২৭ সালের ঐতিহাসিক চেঙ্গাইল জুট শ্রমিকদের বৃহৎ ধর্মঘট পরিচালনা করেছিলেন। আবদুল মোমিনে র সাথে ১৯২৮-২৯ সালের গাড়োয়ান ধর্মঘট ও ১৯৩০ সালের আইন অমান্য আন্দোলনে অংশগ্রহণ করায় তাকে কারাবরন করতে হয়। কমিউনিস্ট নেতা আবদুল হালিম, আবদুর রেজ্জাক খানে র সাথে মেটিয়াবুরুজ - ব্যারাকপুর শিল্পাঞ্চলে ব্যাপক শ্রমিক আন্দোলনের নেতৃত্ব দেন তিনি। ১৯৩৬ সালে ভারতের কমিউনিস্ট পার্টি তে যোগ দেন বঙ্কিম মুখার্জী। তিনি ছিলেন সর্বভারতীয় কিষান সভার প্রতিষ্ঠাতা ও সারা ভারত ট্রেড ইউনিয়ন কংগ্রেসের নেতা। ১৯৩৬ সালে আসানসোল লেবার কনস্টিটুয়েন্সি থেকে তিনি বঙ্গীয় বিধান পরিষদের সভ্য নির্বাচিত হন। তিনিই ভারতের প্রথম নির্বাচিত কমিউনিস্ট সদস্য। তিনি ক্যালকাটা ট্রামওয়েজ ওয়ার্কার্স ইউনিয়নের সাথেও যুক্ত ছিলেন।
সংসদীয় রাজনীতি
স্বাধীনতার পরে ভারতের কমিউনিস্ট পার্টি (অবিভক্ত) নিষিদ্ধ হলে তাকে আত্মগোপন করতে হয়। ১৯৪৮-৪৯ পর্যন্ত আত্মগোপন করে থাকার পর ১৯৫২ সালে বজবজ বিধানসভা নির্বাচনে প্রার্থী হন এবং কংগ্রেস প্রার্থীকে পরাজিত করেন। ১৯৫৭ সালের বিধানসভা ভোটে পূনরায় তিনি জয়ী হয়েছিলেন। ১৯৫৯ সালের খাদ্য আন্দোলনে যোগ দিয়ে বৃদ্ধ বয়েসেও কারাবাস করেন বঙ্কিম মুখার্জী। পরিষদীয় বক্তা রুপে তিনি ছিলেন সর্বজন শ্রদ্ধেয় রাজনীতিবিদ।
মৃত্যু
১৫ নভেম্বর, ১৯৬১ সালে মারা যান বঙ্কিম মুখার্জী।
সভেতলানা শকোলিনা
সভেতলানা ভ্লাদিমিরোভা শকোলিনা (Светлана Владимировна Школина; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তার শারীরিক কাঠামো হচ্ছে - লম্বায় 1.87m এবং ওজনে প্রায় । তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে।
প্রারম্ভিক জীবন
কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন।
খেলোয়াড়ী জীবন
thumb|২০১২ সালের বিশ্ব অ্যাথলেটিক্স চ্যাম্পিয়নশীপে সভেতলানা শকোলিনা ২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরনের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন।
আল-তাফতাজানি
সা'দুদ্দিন মাসুদ ইবনে ওমর ইবনে আবদিল্লাহ আল-তাফতাজানি আল-তাফতাজানি এবং তাফতাজানি নামেও তাকে ডাকা হয় (১৩২২;১৩৯০) ছিলেন একজন মুসলিম ফার্সি বহুবিদ্যাবিদ।
জন্ম
আল-তাফতাজানী ১৩২২ সালে ইরানের খোরাসানের তাফতাজানে তৎকালীন সরবেদারন রাজ্যে জন্মগ্রহণ করেন।
মৃত্যু
ইমাম আল-তাফতাজানি ১৩৯০ সালে সমরকন্দে মৃত্যুবরণ করেন এবং সরখসে তাঁকে সমাধিস্থ করা হয়।
শেরপুর-১
শেরপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৩নং আসন।
সীমানা
শেরপুর-১ আসনটি শেরপুর জেলার শেরপুর সদর উপজেলা নিয়ে গঠিত।
পাতিশিয়াল
পাতিশিয়াল (Golden Jackal) (বৈজ্ঞানিক নাম: Canis aureus) হচ্ছে ক্যানিডি পরিবারের এক প্রজাতির স্তন্যপায়ী প্রাণী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
মুহাম্মদ আব্দুল জলিল
শিক্ষা ও কর্ম জীবন
মুহাম্মদ আব্দুল জলিল ১৯৫৫ সালে  আলিয়া মাদ্রাসায়  ভর্তি হয়ে  দাখিল, আলিম, ফাযিল  ও  কামিল (হাদীস)  ১ম  বিভাগে বৃত্তিসহ  (১৯৫৬-১৯৬৪ ইং  সালে) উত্তীর্ণ  হন।  তারপর  ইন্টারমিডিয়েট, ডিগ্রি  এবং    এম    এ   (জেনারেল     ইতিহাস)    উচ্চতর   দ্বিতীয় বিভাগে   স্টাইপেন্ডসহ (১৯৬৪-১৯৭০)  পাস  করেন। ১৯৭০   সালে   জেনারেল    শিক্ষা  সমাপ্তির   পর  ১৯৭২ সালে   কলেজে   অধ্যাপনা   শুরু     করেন।    ছাগলনাইয়া  কলেজ ও নওয়াব ফয়জুন্নেছা কলেজে ১৯৭৫ ইং সাল পর্যন্ত    ইতিহাস    বিভাগে    অধ্যাপনা    করেন।   উচ্চতর  শিক্ষালাভের   পাশাপাশি    জীবিকা    নির্বাহের   উদ্দেশ্যে তিনি    চট্টগ্রাম  শহরে   ১৯৬৪-৭৮    ইং     পর্যন্ত    হযরত তারেক শাহ্ দরগাহ মসজিদে ইমাম ও  খতীবের  দায়িত্ব  পালন  করেন।  অধ্যাপনার  ফাঁকে  ১৯৭৩ ইং সালে এক বছর  অগ্রণী ব্যাংকে প্রবেশনারী অফিসার হিসাবে  কাজ করে ইস্তফা দেন।  ১৯৭৩  ইং  সালে  বিসিএস  পরীক্ষায়  উত্তীর্ণ   হন।  হাজীগঞ্জ   বড়  মসজিদে  ১৯৭৫  সালে     ছয়  মাস  ইমাম   ও   খতীবের দায়িত্ব পালন  করে ইস্তফা দিয়ে  পুনরায়    চট্টগ্রাম চলে যান।    চট্টগ্রামের জামেয়া আহমদিয়া সুন্নিয়া আলিয়া কামিল মাদ্রাসা 'র অধ্যক্ষ পদে ১৯৭৭ সালে  যোগদান  করেন। ১৯৭৮   সালে  ঢাকা   মুহাম্মদপুর   কাদেরিয়া তৈয়্যবিয়া আলিয়া কামিল মাদ্রাসা 'র    অধ্যক্ষ       পদে      যোগদান       করে স্থায়ীভাবে   ঢাকা    চলে   আসেন।    ১৯৭৮    সাল   থেকে ১৯৮৭  সাল পর্যন্ত  অধ্যক্ষ পদে ছিলেন।  ১৯৮৭ সাল    থেকে     ১৯৯০      ইং     সাল    পর্যন্ত     মধ্যখানে    ৪     বছর ইসলামিক  ফাউন্ডেশন   বাংলাদেশ-এর    ইমাম   ট্রেনিং প্রজেক্ট   ও  ঢাকা    বিভাগীয়  কার্যালয়ে  ডাইরেক্টর  পদে  দায়িত্ব   পালন  করে  ১৯৯০-এর   ডিসেম্বরে কাদেরিয়া তৈয়্যবিয়া আলিয়া কামিল মাদ্রাসা 'র    অধ্যক্ষ পদে  পুনরায় যোগদান    করেন   এবং   এখান    থেকে    অবসর      গ্রহণ করেন।
পাতিশিয়াল
বৈশিষ্ট্য
শিয়াল নিশাচর। তবে কখনো খুব সকালেও দেখা যায়। পেটে ক্ষুধা থাকলে দিনের বেলায়ও বের হয়। সন্ধ্যায় শিয়াল ডেকে ওঠে। দিনের আলো বাড়ার সঙ্গে সঙ্গে ঝোপের ভেতর, মাটির গর্তে লুকিয়ে পড়ে। সাধারণত দলে চলে, একাকীও ঘুরতে দেখা যায়। এরা সর্বভূক। প্রধান খাবার পোকামাকড়, পাখি, ছোট আকারের মেরুদণ্ডী প্রাণী, টিকটিকি, মৃতদেহ, শাকসবজি, আখের রস, ভুট্টা ইত্যাদি। খাবারের অভাব দেখা দিলে লোকালয়ে হানা দেয় হাঁস-মুরগি ধরতে। তবে খাদ্যের অভাব যখন প্রবল হয়েছে, তখনই শিয়াল লোকালয়ে এসে পোষা হাঁস-মুরগির ওপর হানা দিয়েছে। তাই আজও গাঁয়ের মানুষ শিয়াল দেখলে যে করেই হোক মারার জন্য মরিয়া হয়ে ওঠে। পাতিশিয়ালের আকার আমাদের পোষা কুকুরের মতোই। লেজটি গুটিয়ে রাখে অর্থাৎ নিচের দিকে নামানো থাকে। গায়ের রং বাদামি, পেছনের অংশে কালো লোম থাকে। সিলেটের মৌলভীবাজার ও বড়লেখায় শিয়ালের ভালোই ডাক শোনা যায়। গবেষণায় দেখা গেছে, বর্ষার সময় মানুষের হাতে শিয়াল মারা পড়ে বেশি। খাবারের জন্য তখন লোকালয়ে আসতেই হয় এদের। আর তখনই মানুষের হাতে নিরীহ এই প্রাণীর মৃত্যু ঘটে।
মুহাম্মদ আব্দুল জলিল
শিক্ষা ও কর্ম জীবন
তিনি অধ্যক্ষের  দায়িত্ব পালনের পাশাপাশি রাজধানী ঢাকার     প্রাণকেন্দ্রে     অবস্থিত     শাহজাহানপুর   গাউছুল   আযম   জামে  মসজিদের   প্রতিষ্ঠাতা   খতীব    এবং   আহলে    সুন্নাতের নির্বাচিত      মহাসচিবের     দায়িত্বও      পালন     করেছেন। শাইখুল  মুদাররিসীন   আল্লামা  হাফেয  মুহাম্মদ   আব্দুল জলিল নিজ  গ্রাম আমিয়াপুরে হযরত বিবি ফাতেমা মহিলা দাখিল মাদ্রাসা প্রতিষ্ঠা ও পরিচালনা করেন।
পাতিশিয়াল
বৈশিষ্ট্য
আফ্রিকার বাইরে এটিই শিয়ালের একমাত্র প্রজাতি। পাতিশিয়ালের ১৩টি উপপ্রজাতি রয়েছে। আইইউসিএন এটিকে সবচেয়ে কম বিপন্ন প্রাণীর তালিকায় রেখেছে, কারণ বিভিন্ন স্থানে এর বিস্তার রয়েছে।
মুহাম্মদ আব্দুল জলিল
মৃত্যু
২০০৯  সালের  ২৩  সেপ্টেম্বর  বুধবার  তিনি   মৃত্যুবরণ করেন।  তার   নিজ   গ্রাম  মতলব  (উত্তর),   চাঁদপুরস্থ আমিয়াপুরে তারই প্রতিষ্ঠিত  বিবি  ফাতেমা মহিলা দাখিল মাদ্রাসা কাছেই মা-বাবার কবরের পাশে তার মাজার শরীফ অবস্থিত।
বই, অনুবাদ গ্রন্থ এবং পত্রিকা
ইত্যাদি গ্রন্থ তিনি রচনা করেন। বিশেষত্ব তার জীবনের সর্বশেষ গ্রন্থ’টি হলো হায়াত মউত কবর হাশর। অনন্য এই গ্রন্থ’টি তার জীবনে অন্যতম শ্রেষ্ঠ গ্রন্থ। জীবনের শেষলগ্নে এসে তাফসিরের কাজে হাত দিলেও বেশি দূর এগোতে পারে নি। তবুও ডাক্তারের নিষেদ্ধ থাকার পরেও চুপেসারে কলম চালিয়েছে। বুখারী  শরীফসহ  তার  লিখিত,  অনুদিত  ও  সম্পাদিত   ২০  টি   গ্রন্থের   মধ্যে   এ  পর্যন্ত  ১৯  টি প্রকাশিত হয়েছে।  তিনি  ১৯৯৯  সাল  থেকে  মাসিক  সুন্নীবার্তা প্রকাশ শুরু করেন, যা আজও চলমান আছে।
প্রামাণ্য অনুষ্ঠান
২০১৮ সালের ১ই জুলাই রাত ১০.৩০ ঘটিকায় আল্লামা অধ্যক্ষ হাফেজ এম এ জলিল এর জীবনী নিয়ে প্রামাণ্য অনুষ্ঠান, "আউলিয়াদের জীবনী বাংলাদেশ টেলিভিশন ও বি টি ভি ওয়ার্ল্ডে সম্প্রচারিত হয়।
হরগৌরী পাইস হোটেল
হরগৌরী পাইস হোটেল হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। যার যাত্রা ১২ সেপ্টেম্বর ২০২২ সালে শুরু হয়। এটি বাংলা বিনোদন চ্যানেল স্টার জলসায় এবং ডিজিটাল প্ল্যাটফর্ম ডিজনি+ হটস্টারে উপলব্ধ। এতে প্রধান চরিত্রে অভিনয় করছেন রাহুল মজুমদার এবং শুভস্মিতা মুখোপাধ্যায়।
পটভূমি
গল্পের পটভূমি হলো একটি ধনী পরিবারের উচ্চ শিক্ষিত মেয়ে বিয়ের পর একটি মধ্যবিত্ত পরিবারে মানিয়ে নেয়।
এম-১০০ (মিশিগান হাইওয়ে)
এম-১০০ মার্কিন যুক্তরাষ্ট্রের মিশিগান রাজ্যের কেন্দ্রস্থলে অবস্থিত একটি উত্তর-দক্ষিণগামী প্রধান জাতীয় মহাসড়ক। এটি পটারভিল ও গ্র্যান্ড লেজের মধ্যে অবস্থিত যা রাজধানীর পশ্চিমে আন্তঃরাজ্য মহাসড়ক-৬৯(আই-৬৯) ও অন্তঃরাজ্য মহাসড়ক-৯৬(আই-৯৬) কে সংযুক্ত করে। মহাসড়কটি পূর্বে এম-১৬ এর একটি অংশবিশেষ ছিল। পরবর্তীতে এম-১৬ পুননির্মাণ হবার পর ১৯২৭ সালে এম -১০০ মহাসড়কটি তৈরি করা হয়। ১৯৩০, ১৯৫০ ও ১৯৯০ সালের তিনটি সম্প্রসারের মাধ্যমে এম-১০০ বর্তমান রুপ লাভ করেছে।
সড়কের বর্ণনা
মিশিগান রাজ্যের অন্যান্য মহাসড়কের মত এম-১০০ও মিশিগান পরিবহন বিভাগ দ্বারা পরিচালিত হয়। ২০১১ সালে ট্র্যাফিক বিভাগের এক সার্ভেতে দেখা যায় যে  পটারভিল ও গ্র্যান্ড লেজ শহরের মধ্যে যাতায়তের জন্য  নুন্যতম ৫,৪১৯ টি থেকে সর্বোচ্চ ১৬,৬২৬ টি  যানবাহন প্রতিদিন এই মহাসড়ক ব্যবহার করে।  তবে এম-১০০ এর কোন অংশই যুক্তরাষ্ট্রের অর্থনীতি, প্রতিরক্ষা ও গতিশীলতার জন্য গুরুত্বপূর্ণ হিসেবে বিবেচিত জাতীয় মহাসড়ক ব্যাবস্থার অন্তর্গত নয়।
ইতিহাস
এম-১০০ ১৯২৫ সালে নির্মিত হয় যখন এম-১৬ কে পরিবর্তন করে সরাসরি ল্যান্সিং ও ইগলের মধ্যে নেয়া হয়। এম-১০০ গ্র্যান্ড লেজে এম-৩৯ থেকে শুরু হয় এবং উত্তরে এম-১৬  এর দিকে অগ্রসর হয়। মহাসড়কটি ১৯৩২ সালের শেষ দিকে দক্ষিণে সম্প্রসারণ করা হয়।  এর উত্তর প্রান্ত ১৯৫৮ সালে সম্প্রসারণ করে ইউএস ১৬(বর্তমান আই-৯৬) এর সঙ্গে যুক্ত করা হয়। দক্ষিণ প্রান্তও একই ভাবে ১৯৯১ সালে সম্প্রসারণ করে পটারভিলের নিকটে আই-৬৯ বা ইউএস ২৭ এর ফ্রিওয়েতে যুক্ত হয়।
সল্ট (২০১০-এর চলচ্চিত্র)
সল্ট (Salt) হচ্ছে ২০১০ সালে মুক্তিপ্রাপ্ত একটি মার্কিন থ্রিলার চলচ্চিত্র। চলচ্চিত্রটি পরিচালনা করেছেন ফিলিপ নয়েস এবং এর চিত্রনাট্য লিখেছেন কার্ট উইমার ও ব্রায়ান হেলজেল্যান্ড। চলচ্চিত্রটিতে মূল ভূমিকায় অভিনয় করেছেন অ্যাঞ্জেলিনা জোলি, লিয়েভ শ্রাইবার, চিউওয়েটাল এজিওফর, অগাস্ট ডিয়েল, ও ড্যানিয়েল ওলব্রিচস্কি। জোলি এখানে সল্টের ভূমিকায় অভিনয় করেন। সল্ট একজন কেজিবি স্লিপার এজেন্ট। চলচ্চিত্রটির চিত্রনাট্য প্রথমত টম ক্রুজকে কেন্দ্র করে লেখা হলেও পরবর্তীকালে নাম ভূমিকায় জোলি অভিনয় করায় পুরো চিত্রনাট্যটি নতুন করে লেখা হয়।
চলচ্চিত্রটি দৃশ্যধারণের কাজ হয়, ওয়াশিংটন ডি.সি., নিউ ইয়র্ক সিটির বিভিন্ন স্থানে, এবং অলব্যানিতে। ২০০৯-এর মার্চ থেকে জুন পর্যন্ত দৃশ্যধারণের কাজ চলে। ২০১০ সালের ২৩ জুলাই চলচ্চিত্রটি যুক্তরাষ্ট্রে মুক্তি পায়, এবং যুক্তরাজ্য মুক্তি পায় ঐ বছরেরই ১৮ আগস্ট।
ফ্রান্সো হারিরি স্টেডিয়াম
ফ্রান্সো হারিরি স্টেডিয়াম  ইরাকে অবস্থিত একটি স্টেডিয়াম যেখানে বিভিন্ন ধরনের খেলার সুব্যাবস্থা আছে। যেমনঃ ফুটবল, অ্যাথলেটিক ইত্যাদি। তবে বর্তমানে এই স্টেডিয়ামে ফুটবল বেশি খেলা হয়। প্রায় ২৮ হাজার দর্শক এখানে বসে খেলা দেখতে পারেন।   দর্শক ধারনক্ষমতার ভিত্তিতে ফ্রান্সো হারিরি স্টেডিয়াম সমগ্র ইরাকের মধ্যে তৃতীয় স্থানে আছে।
অবস্থান
ফ্রান্সো হারিরি স্টেডিয়াম  ইরাকের এরবিল শহরে অবস্থিত
প্রতিষ্ঠা
১৯৫৬ সালে স্টেডিয়ামটি তৈরি করা হয়। পুর্বে সেখানে একটি পুরাতন বিমানঘাটি ছিলো। এরপর ১৯৯২ সালে স্টেডিয়ামের কাঠামগত উন্নয়ন কার্যক্রম শুরু করা হয় এবং নতুন ভাবে স্টেডিয়ামটি সাজানো হয়। Old Brusk Club (পরে নাম রাখা হয় Al-Shurta Erbil) এই স্টেডিয়ামকে তাদের হোম-ভেণ্যু হিসেবে ব্যবহার করত। ২০০১ সাল পর্যন্ত একে এরবিল স্টেডিয়াম বলে ডাকা হতো। পরবর্তীতে শহীদ ফ্রান্সো হারিরিকে সম্মান প্রদর্শনের জন্য তার নামানুসারে এর নামকরণ করা হয়।
২০০৯ সালের জুলাই মাস থেকে ফ্রান্সো হারিরি স্টেডিয়ামটি ইরাকের জাতীয় ফুটবল দলের হোম-ভেণ্যু হিসেবে ব্যবহৃত হতে থাকে।
দ্য গ্লোব এ্যান্ড মেইল
দ্য গ্লোব এ্যান্ড মেইল টরোন্টো ভিত্তিক একটি ক্যানাডিয়ান জাতীয় দৈনিক যা ক্যানাডার ছয়টি শহর থেকে প্রতিদিন প্রকাশিত হয়।এর মালিকানা দ্য উডব্রিজ কোম্পানির।
সারা লরেন
সারা লরেন (জন্মনাম: মোনা লিজা হোসেন) হচ্ছেন একজন পাকিস্তানি অভিনেত্রী ও মডেল।
কর্মজীবন
লরেন ২০১০ সালে পূজা ভাটের কাজরারে সিনেমায় কাজের মাধ্যমে বলিউড সিনেমার কাজ শুরু করেন। পরবর্তীতে তিনি ২০১৩ সালে মার্ডার ৩ সিনেমায় অভিনয়ের মাধ্যমে জনপ্রিয়তা পান যেখানে তার চরিত্রের নাম ছিল নেহা। একই বছর তিনি আঞ্জুমান ছবির জন্য তারাং হাউজফুল এওয়ার্ডস-সেরা অভিনেত্রী এর পুরস্কার লাভ করেন। লরেন করাচি ও দিল্লীতে আনারকলি, শাইয়েদ ইসিকে নাম মোহাব্বাত হে শিফতা মঞ্চ নাটকে অভিনয় করেছেন। লরেন ২০০৩ সালে রাবেয়া জিন্দা রাহেগী সিরিয়ালে কাজের মাধ্যমে অভিনয় জীবন শুরু করেন। তিনি দ্বিতীয় পাকিস্তান মিডিয়া পুরস্কারে সেরা নাটক অভিনেত্রী হিসেবে মনোনয়ন পেয়েছিলেন।
আহমেদ তফিজ উদ্দিন
আহমেদ তফিজ উদ্দিন (১৯২৯-১৯৯৮) ছিলেন একজন বাংলাদেশি রাজনীতিবিদ যিনি তৎকালীন পাবনা-৯ ও পাবনা-২ আসনের সংসদ সদস্য ছিলেন।
প্রারম্ভিক জীবন
তফিজ উদ্দিন ১৯২৯ সালে পাবনা জেলার সুজানগর উপজেলার তারাবাড়িয়া গ্রামে জন্মগ্রহণ করেন। তার স্ত্রী ফিরোজা বেগম সরকারি প্রাথমিক বিদ্যালয়ের প্রধান শিক্ষিকা ছিলেন। তার ছেলে আহমেদ ফিরোজ কবির পাবনা-২ আসন আসনের সংসদ সদস্য ও সুজানগর উপজেলা পরিষদের সাবেক চেয়ারম্যান।
রাজনৈতিক জীবন
আহমেদ তফিজ উদ্দিন ১৯৪৮ সালে তৎকালীন মুসলিম ছাত্রলীগে যোগদিয়ে রাজনৈতিক জীবন শুরু করেন। ১৯৫০ সালে তিনি পাবনা এডওয়ার্ড কলেজ ছাত্র সংসদের এজিএস নির্বাচিত হন। আওয়ামী লীগের যোগদিয়ে তিনি পাবনা জেলা আওয়ামী লীগের সহসভাপতি ও সুজানগর উপজেলা আওয়ামী লীগের সভাপতি হিসেবে দায়িত্ব পালন করেন। আওয়ামী লীগের সমর্থন পেয়ে তিনি ১৯৭০ এর সাধারণ নির্বাচনে পূর্ব পাকিস্তান প্রাদেশিক পরিষদ এর সদস্য নিবাচিত হন। ১৯৭১ সালে মুক্তিযুদ্ধ চলাকালিন সময়ে তিনি ভারতের কেচোয়াডাঙ্গা ক্যাম্পের ইনচার্জ ছিলেন। পরবর্তীতে ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৯ আসন থেকে সংসদ সদস্য নির্বাচিত হন।
সুজানগর উপজেলার নির্বাচিত চেয়ারম্যান হিসেবে ২৫ মে ১৯৮৫ থেকে ১৯৯৩ পর্যন্ত দুই মেয়াদে দায়িত্ব পালন করেন। ১৯৯১ সালে আওয়ামী লীগের সমর্থন পেয়ে পাবনা-২ আসন থেকে নির্বাচন করে প্রায় ৪৯ হাজার ভোট পেয়ে পরাজিত হন। ১২ ১৯৯৬ সালের সপ্তম জাতীয় নির্বাচনে আঃ লীগ এর সমর্থন পেয়ে ৬৭,২৫০ ভোট পেয়ে সংসদ সদস্য নির্বাচিত হন।
তিনি ১৯৯৮ সালে মৃত্যুবরণ করেন।
রামানন্দ সাগর
চন্দ্রমৌলি চোপড়া ( रामानन्द सागर; ২৯ ডিসেম্বর ১৯১৭ – ১২ ডিসেম্বর ২০০৫) রামানন্দ সাগর নামে অধিক পরিচিত, একজন ভারতীয় চলচ্চিত্র নির্মাতা, সম্পাদক, নাট্যকার, কবি এবং একজন লেখক। তিনি জনপ্রিয় টেলিভিশন অনুষ্ঠান রামায়ণ (১৯৮৭-১৯৮৮) তৈরির জন্য সর্বাধিক পরিচিত। এটি সম্প্রচারের সময়, অনুষ্ঠানটি বিশ্বের সবচেয়ে বেশি দেখা টেলিভিশন ধারাবাহিক হয়ে ওঠে, এটির দর্শক সংখ্যা ছিল ৮২ শতাংশ। ভারতীয় চলচ্চিত্র ও শিল্পে তার অবদানের জন্য ভারত সরকার তাকে ২০০০ সালে পদ্মশ্রী দিয়ে সম্মানিত করে।
জীবনের প্রথমার্ধ
সাগর লাহোরের কাছে আসাল গুরুতে জন্মগ্রহণ করেন । তাঁর প্রপিতামহ লালা শঙ্কর দাস চোপড়া লাহোর থেকে কাশ্মীরে চলে আসেন। রামানন্দকে তার মাতামহী দত্তক নিয়েছিলেন। যার কোন পুত্র ছিল না, এই সময়ে তার নাম 'চন্দ্রমৌলি চোপড়া' থেকে 'রামানন্দ সাগর' করা হয়। সাগরের জৈবিক মা মারা যাওয়ার পর, তার বাবা পুনরায় বিয়ে করেন এবং তার সাথে আরও সন্তানের জন্ম দেন। যার মধ্যে রয়েছে বিধু বিনোদ চোপড়া, যিনি এইভাবে সাগরের সৎ ভাই। সাগর দিনে একজন পিয়ন, ট্রাক ক্লিনার, সাবান বিক্রেতা, স্বর্ণকার শিক্ষানবিশ ইত্যাদি কাজ করতেন এবং রাতে তার ডিগ্রির জন্য পড়াশোনা করতেন।
তিনি ১৯৪২ সালে পাঞ্জাব বিশ্ববিদ্যালয় থেকে সংস্কৃত এবং ফারসিতে স্বর্ণপদক বিজয়ী ছিলেন। তিনি দৈনিক মিলাপ পত্রিকার সম্পাদকও ছিলেন । তিনি "রামানন্দ চোপড়া", "রামানন্দ বেদী" এবং "রামানন্দ কাশ্মীরি" নামে অনেক ছোট গল্প, উপন্যাস, কবিতা, নাটক ইত্যাদি লিখেছেন। ১৯৪২ সালে যখন তিনি যক্ষ্মা রোগে আক্রান্ত হন। তখন তিনি তার লড়াই সম্পর্কে একটি বিষয়ভিত্তিক কলাম "একটি টিবি রোগীর ডায়েরি" লিখেছিলেন। কলামটি লাহোরের আদব-ই-মাশরিক পত্রিকায় ধারাবাহিকভাবে প্রকাশিত হয়েছিল ।
ব্যক্তিগত জীবন
তিনি লীলাবতীর সাথে বিবাহ বন্ধনে আবদ্ধ হয়েছিলেন, যার সাথে তার পাঁচটি সন্তান ছিল। চার পুত্র (আনন্দ সাগর, প্রেম সাগর, মতি সাগর এবং সুভাষ সাগর) এবং একটি কন্যা (সরিতা সাগর)।
পুরস্কার
২০০০ সালে, সাগরকে ভারত সরকার পদ্মশ্রী দিয়ে সম্মানিত করেছিল ।
ইর্তিশ নদী
ইর্তিশ নদী (Old Turkic: 𐰼𐱅𐰾:𐰇𐰏𐰕𐰏, romanized: Ertis ügüzüg, Эрчис мөрөн, Erchis mörön, "erchleh", "twirl"; Иртыш; Ертіс, Ertis, ه‌رتىس; Chinese: 额尔齐斯河, pinyin: É'ěrqísī hé, Xiao'erjing: عَعَرٿِسِ حْ; إيرتيش, Әртиш, Ertish; Tatar: Иртеш, İrteş, ﻴﺋرتئش, Siberian Tatar: Эйәртеш, Eya’rtes’) ওব নদীর প্রধান উপনদী এবং রাশিয়ার দ্বিতীয় দীর্ঘতম নদী। ওব ও ইর্তিশ নদীব্যবস্থাটির মিলিত দৈর্ঘ্য ৫,৪১০ কিলোমিটার এবং এটি এশিয়া মহাদেশের দীর্ঘতম নদীব্যবস্থা।
চীনের শিঞ্চিয়াং উইগুর স্বায়ত্তশাসিত অঞ্চলের আলতাই পর্বতমালার দক্ষিণ-পশ্চিম ঢাল বেয়ে নেমে আসা হিমবাহ ও জলধারা থেকে ইর্তিশ নদীর উৎপত্তি। উপরের অংশে এটি কৃষ্ণ ইর্তিশ নদী নামে পরিচিত। কৃষ্ণ ইর্তিশ পশ্চিমদিকে কাজাখস্তানের জুংগারিয়ান অববাহিকার মধ্য দিয়ে প্রবাহিত হয়ে জেসান হ্রদে পড়েছে। এই জেসান হ্রদ থেকে নদীটি ইর্তিশ নামে নিঃসরিত হয়ে আলতাই পর্বতমালার পশ্চিম অংশের মধ্য দিয়ে প্রবাহিত হয়ে রাশিয়াতে প্রবেশ করেছে। এখানে পশ্চিম সাইবেরীয় সমভূমিতে এটি অনিয়মিতভাবে প্রবাহিত হয়ে খান্তি-মান্সিস্ক শহরের কাছে ওব নদীতে পড়েছে। ইর্তিশ নদীর মোট দৈর্ঘ্য ৪,২৪৯ কিলোমিটার। এর অববাহিকার আয়তন প্রায় ১৬,৪৩,০০০ বর্গকিলোমিটার। ইর্তিশ নদীর প্রধান উপনদীর মধ্যে আছে ইশিম, তোবোল এবং তারা। বছরের অর্ধেক সময় ধরে ইর্তিশ বরফমুক্ত থাকে। এসময় এর পুরো দৈর্ঘ্য জুরে নৌপরিবহন সম্ভব। ইর্তিশ নদীর তীরে অবস্থিত গুরুত্বপূর্ণ শিল্পশহর ও কাঠ উৎপাদন কেন্দ্রের মধ্যে আছে ওস্কেমেন, সেমেই এবং পাভলোদার। ওমস্ক শহরের কাছে আন্তঃসাইবেরীয় রেলপথ ইর্তিশ নদীকে অতিক্রম করেছে।
ইর্তিশ নদী একটি গুরুত্বপূর্ণ উত্তর-দক্ষিণ পরিবহন পথ। এটি রুশদেরকে সাইবেরিয়া বিজয়ে সহায়তা করেছিল। ১৯১৮-১৯১৯ সালে রুশ গৃহযুদ্ধের সময় বলশেভিক-বিরোধী নেতা অ্যাডমিরাল আলেকসান্দর ভাসিলিয়েভিচ কলচাক ওম্‌স্ককে তার রাজধানী বানান।
সংকটমোচন মহাবলী হনুমান
সংকটমোচন মহাবলী হনুমান (ইংরেজি: Sankatmochan Mahabali Hanuman) একটি ভারতীয় টেলিভিশন ধারাবাহিক যেটি সনি এন্টারটেইনমেন্ট টেলিভিশনে ৪ মে ২০১৫ তারিখ থেকে সম্প্রচারিত হয়েছে। এটিতে মোট ৬২৪টি পর্ব আছে। সনি এন্টারটেনমেন্ট টেলিভিশন এর পর এটি সনি আটে ২০১৯ সালের ডিসেম্বর মাস থেকে বাংলা ভাষায় সম্প্রচারিত হচ্ছে ।
বিজয়ের সমাধি
বিজয়ের সমাধি একটি প্রাচীন স্মৃতিস্তম্ভ।এটি শ্রীলংকার পান্ডুওয়ানুওয়ারা ডিএসের মাদাগামা কান্ডার পাহাড়ে অবস্থিত। স্মৃতিস্তম্ভের  স্তূপ আকৃতির বৃত্তাকার কাঠামো রয়েছে ।এটিকে ঐতিহ্যগতভাবে শ্রীলংকার প্রথম রেকর্ডকৃত রাজা রাজকুমার বিজয় (৫৪৩-৫০৫ খ্রি .পূ) এর সমাধি বলে মনে করা হয়। প্রাচীন রাজ্য পান্ডুওয়ানুভুরার  প্রায় ৬ কিমি (৩.৭ মা) দক্ষিণ-পূর্বে মাদাগামা কান্ডার  পাহাড় । এটি  দুটি ঐতিহাসিক মন্দির  নিকসালা অরণ্য সেনসানয়া ও ক্যান্ডে মেদগামা রাজা মহা বিহার দ্বারা বেষ্টিত। ২০০৭ সালে স্মৃতিস্তম্ভটিকে সরকার আনুষ্ঠানিকভাবে   শ্রীলংকার সংরক্ষিত প্রত্নতাত্ত্বিক স্থল  হিসেবে স্বীকৃতি দেয়।
<font style="vertical-align: inherit;"><font style="vertical-align: inherit;">এই সাইটটি একটি  ধ্বংসাবশেষ।এটা শ্রীলঙ্কার প্রত্নতাত্ত্বিক বিভাগ আগে  খুঁজে পায়  নি। উৎখননের  <font style="vertical-align: inherit;"><font style="vertical-align: inherit;">   <font style="vertical-align: inherit;"><font style="vertical-align: inherit;">সময়, প্রত্নতত্ত্ববিদরা  কাঠামোর ভিতরে কিছু ভস্ম পায় । তার    <font style="vertical-align: inherit;"><font style="vertical-align: inherit;">রেডিওকার্বন ডেটিং  <font style="vertical-align: inherit;"><font style="vertical-align: inherit;">    <font style="vertical-align: inherit;"><font style="vertical-align: inherit;">ফলাফল অনুযায়ী তারা যে ছাই পেয়েছে তার বয়স প্রায় ২,৫০০-২,৬০০ বছর ।   ১৯৮৬<font style="vertical-align: inherit;"><font style="vertical-align: inherit;"> সালে প্রত্নতাত্ত্বিক বিভাগের সংরক্ষিত এই কাঠামোকে  একটি সংরক্ষিত  স্মৃতিস্তম্ভ হিসেবে ঘোষণা করে । তাদের তদন্তে জানা যায় যে, বর্তমান  স্মৃতিস্তম্ভের ইট ১০ম শতাব্দীর।কারণ  স্মৃতিস্তম্ভের  ইটে  ১০ <font style="vertical-align: inherit;">ম শতাব্দীর সিংহল <font style="vertical-align: inherit;"> লিপি আছে  <font style="vertical-align: inherit;"><font style="vertical-align: inherit;"> ।
আহমেদ কবির কিশোর
আহমেদ কবির কিশোর (জন্ম: ১৯৭৪) হলেন একজন বাংলাদেশী কার্টুনিস্ট।  তাকে কার্টুন আঁকার অভিযোগে অভিযুক্ত করা হয় এবং ২০২০ সালের ২রা মে থেকে ১০ মাসের জন্য বাংলাদেশের সমালোচিত ডিজিটাল নিরাপত্তা আইনের আওতায় প্রায় এক বছর প্রাক-বিচারে আটক রাখা হয়। কার্টুনিস্ট রাইটস নেটওয়ার্ক ইন্টারন্যাশনাল, কার্টুনিং ফর পিস, বিভিন্ন আন্তর্জাতিক সংস্থা এবং বাংলাদেশের সাধারণ মানুষ কিশোরকে আটক ও হেফাজতে নির্যাতন নিয়ে উদ্বেগ প্রকাশ করে।
জীবনী
কিশোরের পিতা হলেন আ. ক. ম. মোজাম্মেল হক এবং মাতা বেগম কোহিনুর হক। মোজাম্মেল হক বাংলাদেশ জুট মিলস কর্পোরেশনের একজন ডেপুটি জেনারেল ম্যানেজার, শিল্পী, অভিনেতা, কণ্ঠশিল্পী এবং লেখক ছিলেন। স্বাধীনতা যুদ্ধের পরপরই সাহিত্য পত্রিকা প্রকাশের মাধ্যমে তিনি একটি নতুন সাংস্কৃতিক কর্মকাণ্ডের সূচনা করেন। কিশোর তার বাবা এবং ভাইয়ের কাছ থেকে আঁকা শিখেন। তিনি খালিশপুর ক্রিসেন্ট স্কুল ও বিএল কলেজ থেকে যথাক্রমে এসএসসি ও এইচএসসি পরীক্ষায় উত্তীর্ণ হন। তিনি বুয়েটের স্থাপত্য বিভাগে ভর্তি হলেও সেখানে পড়াশোনা শেষ করেননি। এরপর তিনি বাংলাদেশ নৌবাহিনীতে একজন অফিসার ক্যাডেট হিসেবে যোগদান করেন, মিডশিপম্যান পদে উন্নীত হন এবং পাসিং আউট প্যারেডের চার দিন আগে শারীরিক শাস্তির প্রতিবাদ করার জন্য একাডেমি থেকে প্রত্যাহার করেন। তিনি একাডেমীতে চারু ও কারুশিল্প প্রতিযোগিতায় তার অনবদ্য পারফরম্যান্সের জন্য সবচেয়ে মর্যাদাপূর্ণ 'ক্যাপ্টেন কেক' অর্জন করেন। তিনি নেভাল একাডেমি থেকে বিএসসি সম্পন্ন করেন। কিশোর ঢাবির আইবিএ থেকে এমডিপি কোর্স সম্পন্ন করেন এবং পরে ঢাকা বিশ্ববিদ্যালয়ের রাষ্ট্রবিজ্ঞানের অধীনে গভর্নেন্স স্টাডিজ (১৫-১৬) সেশনে ভর্তি হন এবং তৃতীয় সেমিস্টার পর্যন্ত সম্পন্ন করেন।
কার্টুন এবং সক্রিয়তা
কিশোর হাস্যরসাত্মক সাময়িকী যেমন দৈনিক মানবজমিনের "খবর আছে", প্রথম আলোর "আলপিন", আমার দেশের "ভীমরুল" এবং দৈনিক যুগান্তরের "বিচ্চু" এর জন্য কাজ করেন। কার্টুনিস্ট হিসেবে তার প্রথম কাজ ছিল বাংলাদেশের প্রখ্যাত সাপ্তাহিক বিচিত্রায়। এরপর তিনি দৈনিক প্রথম আলোতে অবদানকারী কার্টুনিস্ট হিসেবে যোগ দেন এবং পরে দৈনিক আমার দেশে সম্পাদকীয় কার্টুনিস্ট হিসেবে যোগ দেন।
কার্টুনিস্ট এবং সক্রিয়তাবাদী হিসেবে কিশোরের দশকব্যাপী কাজের জন্য বাংলাদেশে তাকে কার্টুনিস্ট রাইটস নেটওয়ার্ক ইন্টারন্যাশনাল (সিআরএনআই)-এর একজন "অধিভুক্ত নেতা" হিসেবে বিবেচনা করা হয়। তিনি কারাবন্দী বাংলাদেশী কার্টুনিস্ট আরিফুর রহমান (২০০৭) এবং নিখোঁজ শ্রীলঙ্কান কার্টুনিস্ট প্রগীথ একনালিগোদার (২০১০) পক্ষে প্রচারণা চালান। তিনি মানবাধিকার, তৃতীয় লিঙ্গ, স্বাস্থ্য ও ভোক্তা অধিকার এবং বাংলা ভাষার জন্য কাজ করে আসছেন। ২০২০-এর মার্চ এবং এপ্রিল মাসে কিশোর বাংলাদেশ সরকারের কোভিড-১৯ মহামারী পরিচালনার সমালোচনা ও ব্যঙ্গ করে বেশ কয়েকটি কার্টুন আঁকেন এবং "করোনার সময় জীবন" শিরোনামে এটিকে তার ফেসবুক টাইমলাইনে পোস্ট করেন। একটি বেসরকারি ব্যাংকের চেয়ারম্যানকে নিয়ে ২০২০ সালে তিনি একটি ব্যঙ্গাত্মক কার্টুন আঁকেন, যিনি সাথে বাংলাদেশ সরকারের ঘনিষ্ঠ সম্পর্কযুক্ত একজন প্রভাবশালী ব্যবসায়ী ছিলেন।
আটক ও নির্যাতন
কিশোর ও তার বয়োজ্যেষ্ঠ বন্ধু লেখক মোশতাক আহমেদকে ২০২০ সালের মে মাসে ঢাকায় র‌্যাপিড অ্যাকশন ব্যাটালিয়ন (র‌্যাব) ইউনিট-৩ এর সদস্যরা ডিজিটাল নিরাপত্তা আইনে গ্রেফতার করে। কিশোর, সহ আরও ১০ জনের বিরুদ্ধে ২০১৮ সালের ডিজিটাল নিরাপত্তা আইনের ২১/২৫ (১) (খ) ৩১/৩৫ ধারায় "জাতির জনক বঙ্গবন্ধু শেখ মুজিবুর রহমান, বাংলাদেশের স্বাধীনতা যুদ্ধ এবং করোনভাইরাস মহামারী সম্পর্কে গুজব ছড়ানো এবং বিশৃঙ্খলা সৃষ্টির জন্য অপবাদ, বিভ্রান্তি ও বিভেদ সৃষ্টির" অভিযোগ আনা হয়। আইন প্রয়োগকারী সংস্থা জানায় যে তাদেরকে ৫ই মে কাকরাইল থেকে আটক করা হয়, তবে কিশোর অভিযোগ করেন যে তাকে ২০২০-এর ২রা মে তার শান্তিনগরের বাসা থেকে সাদা পোশাকে ১৬-১৭ জন পুলিশ তুলে নিয়ে যায়। কিশোর পরিচয় জানতে চাইলে সাদা পোশাকের একজন পুলিশ তাকে জসিম বলে পরিচয় দেয়। করোনাভাইরাস মহামারী মোকাবেলায় বাংলাদেশ সরকারের পরিচালনার সমালোচনা করার জন্য মোশতাককে আটক করা হয়। কিশোর ও মুস্তাকসহ মোট এগারো জনের বিরুদ্ধে "গুজব ছড়ানো এবং সরকারবিরোধী কার্যকলাপ চালানোর" অভিযোগ আনা হয়। অন্যান্য অভিযুক্তদের মধ্যে ছিলেন 'রাষ্ট্রচিন্তা' নামের একটি সংগঠনের কর্মী দিদারুল ইসলাম ভূঁইয়া এবং  নেত্র নিউজের সম্পাদক সুইডিশ-বাংলাদেশি সাংবাদিক তাসনিম খলিল।  পুলিশের অভিযোগ অনুযায়ী, কিশোর ও অন্যান্য সাংবাদিকেরা ‘আই এম বাংলাদেশি’ নামে একটি জনপ্রিয় ফেসবুক পেজ চালিয়ে দেশের ভাবমূর্তি ক্ষুণ্ন করছে। পুলিশ অভিযোগে কিশোরের ব্যক্তিগত ফেসবুক পেজ "লাইফ ইন দ্য টাইম অফ করোনা" কার্টুনের কথাও উল্লেখ করা হয়।
২০২১ সালের মার্চ মাসে কিশোর ও তার আইনজীবী আদালত এবং সাংবাদিকদের জানান যে কিশোরকে হেফাজতে নির্যাতন করা হয়েছিল। কিশোর অভিযোগ করে বলেন যে তাকে ২রা মে থেকে ৫ই মে পর্যন্ত ৬৯ ঘন্টা জিজ্ঞাসাবাদ করা হয়। সে সময় তাকে স্টিলের লাঠি দিয়ে পেটানো হয়। র‌্যাব সদস্যরা মাথায় আঘাত করলে তার কানের পর্দা ফেটে যায়। তিনি ডায়াবেটিক রোগী এ কথা জানানোর পরও তাকে প্রয়োজনীয় খাবার ও ইনসুলিন দিতে অস্বীকৃতি জানানো হয়। কিশোর দ্য ডেইলি স্টার এবং প্রথম আলোর সাংবাদিকদের কাছে কানের ছিদ্র ও পায়ের ক্ষতচিহ্ন প্রকাশ করেন। কিশোরের ভাই আহমেদ কবির জানান, হেফাজতে নির্যাতনের কারণে কিশোর মানসিক আঘাত ও কানের বড় ক্ষতির শিকার হন। জামিনে বের হওয়ার পর কিশোরের কান ও চোখের অস্ত্রোপচারের প্রয়োজন ছিল এবং তাকে নাক, গলা এবং পায়ের চিকিৎসা নিতে হয়েছিল। র‌্যাবের লিগ্যাল অ্যান্ড মিডিয়া উইং ডিরেক্টর আশিক বিল্লাহ কিশোরের উপর নির্যাতনের অভিযোগ অস্বীকার করে উল্লেখ করেন যে, "কিশোর একজন সংক্ষুব্ধ ব্যক্তির মতো কথা বলছিলেন", এবং বলেন যে সে বিবৃতি তিনি আইন প্রয়োগকারী কর্মী হিসাবে দিতে পারবেন না।
আটকের প্রতিক্রিয়া
হিউম্যান রাইটস ওয়াচ, পেন আমেরিকা, ইউএন হাই কমিশনার ফর হিউম্যান রাইটস এবং ১৩টি ওইসিডি দেশ কিশোর ও মোশতাকের গ্রেপ্তার ও নির্যাতনের নিন্দা জানায়। কিশোরকে মুক্তি দিতে বাংলাদেশ সরকারের প্রতিও আহ্বান জানান তারা। নয়টি আন্তর্জাতিক সংস্থা: এ.ফ.এ.ডি, ফোরাম-এশিয়া, এ.এইচ.আর.সি, এ.এন.এফ.আর.ই.এল, সিভিকাস, ইলিওস জাস্টিস - মোনাশ বিশ্ববিদ্যালয়, এফ.আই.ডি.এইচ, ও.এম.সি.টি এবং রবার্ট এফ কেনেডি হিউম্যান রাইটস একটি যৌথ বিবৃতিতে কিশোরের উপর নির্যাতনের অভিযোগের তদন্তের আহ্বান জানায়।
জামিন
কিশোর ও মোশতাককে ডিজিটাল নিরাপত্তা আইনে আটকের ১০ মাসের মধ্যে বাংলাদেশের নিম্ন আদালত ৬ বার জামিন নাকচ করে। মোশতাক ৫৩ বছর বয়সে ২০২১ এর ২৫ ফেব্রুয়ারি কাশিমপুর হাই সিকিউরিটি কারাগারে মারা যান। মোশতাক আহমেদের মৃত্যুর পর বাংলাদেশের মানুষ ঢাকার রাজপথে বিক্ষোভে ফেটে পড়ে। পরবর্তীতে হাইকোর্টের বিচারকদের একটি প্যানেল ২০২১-এর ৩ মার্চ কিশোরকে জামিন দেয়। কিশোর ৫ মার্চ কারাগার থেকে বেরিয়ে এসে সাংবাদিকদের বিস্তারিত বর্ণনা দেন যে কীভাবে তাকে র‌্যাপিড অ্যাকশন ব্যাটালিয়ন নৃশংসভাবে নির্যাতন করেছিল। বাংলাদেশ সম্পাদক পরিষদ এক যৌথ বিবৃতিতে কিশোরের বিরুদ্ধে আনা সকল অভিযোগ প্রত্যাহার করতে বলে। ২০২১-এর ২০ই মার্চ কিশোর তার নির্যাতনের অভিজ্ঞতা বর্ণনা করে ঢাকার একটি আদালতে অভিযোগ দায়ের করেন।
পুরস্কার
২০২০ সালে কিশোর তার "সামাজিক সম্পৃক্ততা এবং মানবাধিকার সুরক্ষার" স্বীকৃতি স্বরূপ রবার্ট রাসেল কারেজ ইন কার্টুনিং পুরস্কার লাভ করেন। বাংলাদেশের ঢাকা থেকে প্রকাশিত একক কার্টুন ম্যাগাজিন উন্মাদ থেকে কিশোর প্রথম উন্মাদ পদক অর্জন করেন।
২০১৭-এ আন্তর্জাতিক ক্রিকেট
২০১৭ আন্তর্জাতিক ক্রিকেট মৌসুমটি ছিল মে ২০১৭ থেকে সেপ্টেম্বর ২০১৭ পর্যন্ত।
র‍্যাঙ্কিং
মৌসুমের শুরুতে র‌্যাঙ্কিংগুলো নিচে দেওয়া হলো:
হাঁসা ওয়াদকর
হাঁসা ওয়াদকর (১৯২৩ – ১৯৭১) মারাঠি ও হিন্দি চলচ্চিত্র এবং ভারতীয় চলচ্চিত্রের মঞ্চ অভিনেত্রী ছিলেন। তিনি দ্বিভাষিক চলচ্চিত্র বিজয়চি লাগনে (১৯৩৬)-তে নায়িকার চরিত্রে অভিনয়ের মাধ্যমে মাত্র তের বছর বয়সে তাঁর অভিনয় জীবন শুরু করেছিলেন। অতঃপর বোম্বে টকিজ, প্রভাত ফিল্ম কোম্পানিএবং জাতীয় স্টুডিও-এর মতো নামকরা চলচ্চিত্র সংস্থায় কাজ করার জন্য ওয়াদকর নিজের নাম লেখাতে শুরু করেছিলেন। অতঃপর তিনি ১৯৪১ সালে মুক্তিপ্রাপ্ত বিষ্ণুপন্ত দামলের সন্ত সখু-তে অভিনয় করেছিলেন; যেখানে তিনি মহিলা সন্ত সখুর চরিত্রে অভিনয় করেছেন। তাঁর অন্যান্য স্মরণীয় চরিত্রগুলোর মধ্যে ছিল লক্ষহির রাম জোশী (১৯৪৭); এই চলচ্চিত্রকে "প্রথম শ্রেণীর মারাঠি তামাশা সঙ্গীতভিত্তিক চলচ্চিত্র" হিসেবে আখ্যায়িত করা হয়ে থাকে।
কর্মজীবন
অতঃপর তিনি রাম জোশির সাথে ১৯৫৯ সালে মুক্তিপ্রাপ্ত সঙ্গত্যে আইকা-এ অভিনয় করেছেন; যেটি মারাঠি চলচ্চিত্রের "সর্বাধিক সুপরিচিত তামাশা চলচ্চিত্র" হিসেবে অভিহিত। এভাবে তিনি মারাঠি চলচ্চিত্র জগতের দুটি জনপ্রিয় চলচ্চিত্র (লক্ষহির রাম জোশী এবং সঙ্গত্যে আইকা)-এ অভিনয় করেন। সঙ্গত্যে আইকা শিরোনামটি (আপনি জিজ্ঞাসা করুন, আমি বলবো) একাত্তরে সংকলিত তাঁর আত্মজীবনীর জন্য ওয়াদকর ব্যবহার করেছিলেন। তার আত্মজীবনীটি প্রথমে সাংবাদিক অরুণ সাধুর সহায়তায় মারাঠি পত্রিকা মানুস এ প্রকাশ করা হয়েছিল। ১৯৭৭ সালে মুক্তিপ্রাপ্ত শ্যাম বেনেগল পরিচালিত ভূমিকা (চরিত্র) ছবিটি হাঁসা ওয়াদকরের আত্মজীবনীর উপর ভিত্তি করে নির্মিত হয়েছিল এবং এই চলচ্চিত্রে অভিনেত্রী স্মিতা পাতিল ওয়াদকরের চরিত্রে অভিনয় করেছিলেন। এই চলচ্চিত্রটি দুটি জাতীয় চলচ্চিত্র পুরস্কার লাভ করেছিল; যার মধ্যে রয়েছে সেরা অভিনেত্রী বিভাগে স্মিতা পাতিলের এবং সেরা চিত্রনাট্য বিভাগে সত্যদেব দুবে, শ্যাম বেনেগাল এবং গিরিশ কারণাডের পুরস্কার। এই চলচ্চিত্রটি ২৫তম ফিল্মফেয়ার পুরস্কারে সেরা চলচ্চিত্র বিভাগে পুরস্কার লাভ করেছিল।
প্রারম্ভিক জীবন
হাঁসা ওয়াদকর ১৯৩৩ সালের ২৪শে জানুয়ারি তারিখে ব্রিটিশ ভারতের মহারাষ্ট্রের বোম্বেতে রতন বালচন্দ্র সালগাওকর নামে ড. ভালেরাও হাসপাতালে জন্মগ্রহণ করেছিলেন। তাঁর পিতা বালচন্দ্র সালগাওকর ছিলেন কলাবন্তীদের (যাঁরা নিজ সংগীত সাফল্যের জন্য খ্যাতিমান ছিলেন) পুত্র এবং নাতি,। তাঁর মা সরস্বতী একজন দেবদাসীর মেয়ে ছিলেন। চার সন্তানের মধ্যে তৃতীয় ছিলেন ওয়াদকর। সবচেয়ে বড় বোন এবং কনিষ্ঠ ভাই মারা গিয়েছিলেন এবং দ্বিতীয় সন্তান, তাঁর ভাই মোহনও তাঁকে রেখে চলে গিয়েছিলেন। তাঁর আত্মজীবনীতে ওয়াদকর উল্লেখ করেছেন যে তাঁর ঠাকুমা, বেবাই সালগাওকর (যিনি পরিবারে জিজি নামে পরিচিত ছিলেন, তিনি ছিলেন এক ধনী সুদর্শন নারী) পরিবারের প্রভাবশালী ব্যক্তিত্ব ছিলেন। এই সম্প্রদায়ে বিবাহ ছিল এক বিরল বিষয় এবং ওয়াদকরের দাদু রঘুনাথ সালগাওকর (জিজির ছেলে) পরিবারের প্রথম বিবাহিত ব্যক্তি ছিলেন।
বিতর্ক
তাঁকে "তার সময়ের অন্যতম সর্বাধিক অন্বেষিত এবং বোহেমিয় অভিনেত্রী" হিসাবে উল্লেখ করা হয়। ওয়াদকর তাঁর জীবনে ব্যক্তিগত বেশ কিছু সমস্যার সম্মুখীন হয়েছিলেন; যার মধ্যে বৈবাহিক সমস্যা, অ্যালকোহলের আসক্তি, বিভিন্ন স্তরে অবমাননা এবং ম্যাজিস্ট্রেটের হাতে ধর্ষণ (যখন কোনও ঝামেলাযুক্ত সম্পর্ক থেকে বেরিয়ে আসার চেষ্টা করেছিলেন) অন্তর্ভুক্ত ছিল। তাঁর বিবাহ আলাদা থাকার মাধ্যমে শেষ হয়েছিল এবং বিচ্ছেদের পর তাঁর মেয়েকে তাঁর কাছে দেওয়া হয়নি।
মোয়াই
right|thumb|রানো রারাকু মোয়াই মোয়াই হচ্ছে রাপা নুই দ্বীপে (Easter Island, Isla de Pascua), সংকুচিত আগ্নেয় শিলায় খোদাইকৃত অনেকগুলো আবক্ষ মূর্তি। প্রত্যেকটি মূর্তি একেকটি আস্ত শিলা হতে খোদাই করা হয়েছে, প্রত্যেকটি মূর্তির গড় ওজন প্রায় ১২.৫ টন এবং উচ্চতা প্রায় ১৩ ফুট। অবশ্য একটি অসম্পূর্ণ মূর্তি পাওয়া গেছে। যদি এটি সম্পূর্ণ হতো তবে এর উচ্চতা প্রায় ৬৯ ফুট ও ওজন ১৪৫-১৬৫ টন হতো। এ পর্যন্ত ৯০০টিরও অধিক মোয়াই সম্পর্কে জানা গেছে, কিন্তু বর্তমানে ৩৯৪ টি মোয়াই দেখা যায়।
আন্তর্জাতিক উদ্ভিদ সংরক্ষণ সম্মেলন
আন্তর্জাতিক উদ্ভিদ সংরক্ষণ সম্মেলন (আইপিসিসি) জাতিসংঘের খাদ্য ও কৃষি সংস্থা কর্তৃক ১৯৫১ সালে প্রকাশিত একটি বহুপক্ষীয় চুক্তি যা উদ্ভিদ ও উদ্ভিদজাত দ্রব্যে পোকামাকড়ের প্রবেশ এবং বিস্তার রোধের জন্য বাস্তবায়ন করা হয়। এ কনভেনশনে চাষকৃত ফসলের পাশাপাশি সকল প্রাকৃতিক ফ্লোরা এবং উদ্ভিদের সংরক্ষণের উপর জোর দেয়া হয়েছে। এটি কীটের আক্রমনের পরোক্ষ ও প্রত্যক্ষ প্রভাব নিয়ে কাজ করার পাশাপাশি আগাছার প্রভাব নিয়েও কাজ করে।
এ কনভেনশনে প্রত্যেক দল থেকে একটি পরিচালনা পর্ষদ তৈরি করে যা উদ্ভিদস্বাস্থ্য ব্যবস্থা কমিশন নামে পরিচিত এবং তারাই মূলত এ কনভেনশনের কার্যকারিতা পর্যবেক্ষণ করে। ২০১৭ সালের আগস্ট পর্যন্ত ১৮৩ টি পার্টি ছিল যার মধ্যে জাতিসংঘের ১৮০ টি সদস্য রাষ্ট্র,কুক আইল্যান্ড,নিউ এবং ইউরোপীয় ইউনিয়ন অন্তর্ভুক্ত।বিশ্ব বাণিজ্য সংস্থার(ডব্লিউটি্ও) পরিচ্ছন্নতা এবং উদ্ভিদ স্বাস্থ্য বিষয়ক চুক্তিতে (এসপিএস চুক্তি) এ কনভেনশন উদ্ভিদ এর জন্য আন্তর্জাতিক নির্দেশক হিসেবে স্বীকৃতি পেয়েছে।
মূল লক্ষ্য
যদিও আইপিসিসির মূল লক্ষ্য আন্তর্জাতিক বাণিজ্যের জন্য ব্যবহৃত উদ্ভিদ সংরক্ষণ করা তা সত্ত্বেও এ কনভেনশন যে কোন গবেষণা খাদ্য সহায়তা, জরূরী সহায়তা, জ্যার্মপ্লাজম সরবরাহ, জৈবিক বস্তু সরবরাহ এবং অন্যান্য আরও যা থেকে ভবিষ্যতে পোকামাকড়ের বিস্তার হতে পারে যেমন: প্যাকেজিং এ ব্যবহৃত বস্তু, মাটি, যানবাহন, যন্ত্রপাতি, পাত্রসামগ্রী, টব ইত্যাদির হাত থেকেও রক্ষার ও ব্যবস্থা করে থাকে।
আইপিসিসি খাদ্য ও কৃষি সংস্থা তৈরি করে এবং এটি মূলত তিনটি নীতির উপর কাজ করে- আন্তর্জাতিক মান স্থাপন, তথ্য সরবরাহ, আইপিসিসি এবং অন্যান্য সহায়ক উদ্ভিদ স্বাস্থ্য বাস্তবায়নে জন্য ধারণক্ষমতা বৃদ্ধি। আইপিসিসি এর প্রধান কার্যালয় ফাও এর সদর রোড, ইতালিতে অবস্থিত এবং ফাও মূলত আইপিসিসি এবং কার্যকলাপ সমন্বয় করে থাকে।
এই তিনটি মূল অনুমোদন লাভের জন্য উদ্ভিদসাস্থ্য সম্পর্কিত কর্মসূচি জোরদারকরণ।
স্থানীয় উদ্ভিদ সংরক্ষণ সংস্থা
স্থানীয় উদ্ভিদ সংরক্ষণ সংস্থা(আরপিপিও) আইপিসিসি এর অধীনে কাজ করে ।এগুলো উদ্ভিদ সংরক্ষণের জন্য আন্ত:সরকার ব্যবস্থা।আন্তর্জাতিক উদ্ভিদ সংরক্ষণ সংস্থার (আইপিসিসি) অধীনে যারা কাজ করে:
আইপিসিসি এর অধীনে আরপিপও এর কাজ হচ্ছে:
আন্তর্জাতিক উদ্ভিদ স্বাস্থ্য কনফারেন্স
ফাও এর উদ্যোগে ফিনিশ সরকার হেইসিনকি এর পরিচালনায় ২০২১ সালের ২৮ জুলাই প্রথম আন্তর্জাতিক উদ্ভিদ স্বাস্থ্য কনফারেন্স অনুষ্ঠিত হবে। যদিও এর আগে করোনা মহামারীর জন্য ৯ ফেব্‌রুয়ারি,২০২১ এ অনুষ্ঠিতব্য সম্মেলন স্থগিত করা হয়।
উদ্ভিদ স্বাস্থ্যব্যবস্থা সম্পর্কিত কমিশন
জুম অ্যাপের এর মাধ্যমে ভার্চুয়ালি ১৫তম অধিবেশন ২০২১ সালের ১৮ মার্চ এবং ১ এপ্রিল অনুষ্ঠিত হবে। The fifteenth session held 16 March, 18 March and 1 April 2021 virtually over Zoom.
রেনে হুবার্ট (পোশাক ডিজাইনার)
থাম্ব|Design for Marlon Brando in Désirée (1954) - "Napoleon Bonaparte" coronation costume রেনে হুবার্ট (অক্টোবর ৭, ১৮৯৫ - জুন, ১৯৭৬) একজন পোশাক ডিজাইনার ছিলেন। তিনি পোশাকে কাজের জন্য দুটি একাডেমি পুরস্কারে  মনোনীত হন।
তিনি ১৯২৫ থেকে ১৯৬৪ সাল পর্যন্ত অনেক চলচ্চিত্রের ডিজাইন করেছেন; তিনি প্রায়ই গ্লোরিয়া সোয়ানসনের জন্য ডিজাইন করেন। শার্লি টেম্পল রেনে হুবার্টের ডিজাইন করা ঘাসের স্কার্টের পোশাক পরে "কুরলি টপ" ছবিতে 'হুলা' নেচেছিলেন।
শুভ গুহঠাকুরতা
শুভ গুহঠাকুরতা  (১০ জুলাই ১৯১৮ - ১ জানুয়ারি, ১৯৮৯) ছিলেন প্রখ্যাত রবীন্দ্র সঙ্গীতশিল্পী, সঙ্গীতশিক্ষক ও সংগঠক। কলকাতা মহানগরীর রবীন্দ্রসঙ্গীত শিক্ষাপ্রতিষ্ঠান  দক্ষিণী'র প্রতিষ্ঠাতা তিনি।
জন্ম ও প্রারম্ভিক জীবন
শুভ গুহঠাকুরতার জন্ম ১৯১৮ খ্রিস্টাব্দের ১০ জুলাই বৃটিশ ভারতের অধুনা বাংলাদেশের বরিশালের বানারিপাড়া গ্রামের এক অত্যন্ত দরিদ্র পরিবারের। পিতামাতার অষ্টম সন্তান তিনি। মাত্র ছ’মাস বয়সে পিতৃহারা হন। ছ’বছর বয়সে দাদা-দিদিদের হাত ধরে সপরিবারে বানারিপাড়া ছেড়ে চলে আসেন কলকাতার পাইকপাড়ায়। টাউন স্কুলে ভর্তি হন তিনি। সে সময় তার অভিভাবক ছিলেন ঋতু গুহের পিতা নির্মল চন্দ্র গুহঠাকুরতা। সাঙ্গীতিক পরিবারে বেড়ে না উঠলেও  বিদ্যাসাগর কলেজের ছাত্রাবস্থায় তিনি রবীন্দ্রসঙ্গীতের প্রতি আকৃষ্ট হন। সেই সময় কলকাতার ব্রাহ্ম পরিবারের দুই সন্তান বিথীন্দ্রনাথ গুপ্ত এবং দিলীপকুমার চট্টোপাধ্যায়ের সংস্পর্শে আসেন। রবীন্দ্রনাথের গানে তার আগ্রহে তারাই তাঁকে রবিবারের সাধারণ ব্রাহ্ম সমাজের উপাসনায় যোগ দিতে উৎসাহিত করেন। পরে অরুন্ধতী দেবীর মাধ্যমে শান্তিনিকেতনের সঙ্গে যোগসূত্র তৈরি হয়, সান্নিধ্যে আসেন  শৈলজারঞ্জন মজুমদারের । গান শেখেন তার কাছে।
কলকাতা শহরের সাংস্কৃতিক প্রবহমানতায় রবীন্দ্রসঙ্গীত
শান্তিনিকেতনে অবস্থানকালে শৈলজারঞ্জন মজুমদার রবীন্দ্রনাথের গানকে প্রচারের উদ্যোগ নিতে অনুরোধ করলে, শুভ গুহঠাকুরতা কলকাতায় প্রতিষ্ঠানগতভাবে রবীন্দ্রসঙ্গীত  শিক্ষাদানের জন্য ১৯৪১ খ্রিস্টাব্দে প্রতিষ্ঠাতা করেন গীতবিতান। কলকাতা শহরের সংস্কৃতিতে রবীন্দ্রসঙ্গীতের বিশুদ্ধ ধারা সংযোজিত হয়। নিজে আকাশবাণী কলকাতা কেন্দ্রের রবীন্দ্রসঙ্গীত শিল্পী ছিলেন। ১৯৪৮ খ্রিস্টাব্দের ৮ই  মে (২৫ শে বৈশাখ তারিখে) গীতবিতান ছেড়ে দক্ষিণী নামে নতুন এক প্রতিষ্ঠান গড়েন যায় শাখা সংস্থা দেশেবিদেশে ছড়িয়ে আছে। বিশুদ্ধতার সাথে বিগত পাঁচ দশকের বেশি সময় ধরে রবীন্দ্রসঙ্গীতের বহু গায়ক-গায়িকা শিক্ষা লাভ করেছেন। পাশাপাশি বাংলার শীর্ষস্থানীয় বহু গায়কের রেকর্ড-পরিচালকও ছিলেন তিনি।  রবীন্দ্রসঙ্গীত শিক্ষার প্রতিষ্ঠান গড়ে থেমে থাকেননি। আকাশবাণীর মাধ্যমে রবীন্দ্রসঙ্গীতকে জনপ্রিয় করতে উচ্চাঙ্গসঙ্গীত সম্মেলনের আদর্শে  ত্রৈবার্ষিক রবীন্দ্রসঙ্গীত সম্মেলনের আয়োজন করেছিলেন। আর সঙ্গীত শিক্ষাকেন্দ্রে শিক্ষার্থীদের রবীন্দ্রসঙ্গীতকে সহজ ভাষায় বোধগম্য করতে অবশ্য পাঠ্য করেছিলেন তার রচিত গ্রন্থ ‘সঙ্গীত চিন্তা’, প্রভাত মুখোপাধ্যায়ের ‘রবীন্দ্র জীবনী’। রবীন্দ্র সঙ্গীতের উপর  তার রচিত পাঠ্যগ্রন্থ হল - রবীন্দ্রসংগীতের ধারা। বইটির প্রচ্ছদ অঙ্কন করেছিলেন সত্যজিৎ রায়।
'প্রকৃতির কবি রবীন্দ্রনাথ', 'প্রণাম' নামক কয়েকটি তথ্যচিত্রে তিনি সঙ্গীত পরিচালনা করেছেন।
পারিবারিক জীবন
শুভ গুহঠাকুরতা মঞ্জুলা দেবীকে বিবাহ করেন এবং তাঁদের সন্তানরা হলেন সুদেব গুহঠাকুরতা ও বিশ্ব গুহঠাকুরতা। বিশিষ্ট রবীন্দ্রসঙ্গীত শিল্পী ঋতু গুহ ছিলেন তার ভ্রাতুষ্পুত্রী।
জীবনাবসান
শুভ গুহঠাকুরতা ১৯৮৯ খ্রিস্টাব্দের ১লা জানুয়ারি কলকাতায় পরলোক গমন করেন।
নবগ্রাম মাধ্যমিক বিদ্যালয়
নবগ্রাম মাধ্যমিক বিদ্যালয় বাংলাদেশের মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়নের একটি শিক্ষা প্রতিষ্ঠান।
ইতিহাস
এই বিদ্যালয়টি মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়ন এর নবগ্রামে ১৯৩৮ সালে স্থাপিত হয়। এই বিদ্যালয়টির প্রতিষ্ঠাতা শাহাবুদ্দিন আহমেদ। ১.৮২ একর জমির উপর টিন শেড নির্মান করে এলাকাবাসির সহযোগিতায় বিদ্যালয়ের কাজ শুরু করেন। ১-১-১৯৬৮ সালে বিদ্যালয়টি প্রথম স্বীকৃতি (মাধ্যমিক) লাভ করে। বর্তমানে বিদ্যালয়ে ৫টি ভবনে বিজ্ঞান ও মানবিক শাখায় ৫০০ জন ছাত্র/ছাত্রী অধ্যয়ন করে।
রাকুফ চেঁস্তোখোভা
আরকেএস রাকুফ চেঁস্তোখোভা এসএ (Raków Częstochowa; এছাড়াও রাকুফ চেঁস্তোখোভা নামে পরিচিত) হচ্ছে চেঁস্তোখোভা ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। রাকুফ চেঁস্তোখোভা তাদের সকল হোম ম্যাচ চেঁস্তোখোভার স্তাদিওন জিকেএসে খেলে থাকে; যার ধারণক্ষমতা হচ্ছে ৫,৮৪৬। বর্তমানে এই ক্লাবের ম্যানেজারের দায়িত্ব পালন করছেন মারেক পাপশুন এবং সভাপতির দায়িত্ব পালন করছেন ভয়েচিখ সিগান। চেক রক্ষণভাগের খেলোয়াড় তমাশ পেত্রাশেক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রাকুফ চেঁস্তোখোভার সবচেয়ে বড় সাফল্য হচ্ছে ১৯৬৬–৬৭ পোলীয় কাপের রানার-আপ হওয়া।
ওয়াম্পসার্ভার
ওয়াম্পসার্ভার হচ্ছে মাইক্রোসফট উইন্ডোজ অপারেটিং সিস্টেমের জন্য তৈরি একটি সমাধান গুচ্ছ, যা রোমেন বোর্ডন দ্বারা তৈরি। এতে অ্যাপাচি ওয়েব সার্ভার, এসএসএল সমর্থনের জন্য ওপেনএসএসএল, মাইসিকুয়েল ডাটাবেস এবং পিএইচপি প্রোগ্রামিং ভাষা রয়েছে।
মনিক আলেকজান্ডার
মনিক আলেকজান্ডার, হলেন একজন মার্কিন পর্নোগ্রাফিক অভিনেত্রী, নগ্ন মডেল এবং ২০১৭ এভিএন হল অফ ফেম ইনডাক্টি। আলেকজান্ডার মুক্ত বক্তৃতা এবং যৌন শিক্ষার একজন উকিল ছিলেন এবং ফক্স নিউজে এবং ইয়েল বিশ্ববিদ্যালয়ে এই বিষয়গুলি নিয়ে একটি বিতর্কে উপস্থিত হয়েছেন। তার পর্নোগ্রাফিক কাজ ছাড়াও, তার মূলধারার চলচ্চিত্র এবং টেলিভিশন অনুষ্ঠানে বেশ কয়েকটি ক্যামিও উপস্থিতি রয়েছে।
ক্যারিয়ার
থাম্ব|২০০৭ এভিএন অ্যাডাল্ট এন্টারটেইনমেন্ট এক্সপোতে আলেকজান্ডার|281x281পিক্সেল আলেকজান্ডার ১৮ বছর বয়সে সাক্রামেন্টোতে একজন স্ট্রিপার হিসাবে প্রাপ্তবয়স্ক শিল্পে কাজ শুরু করেছিলেন। তার হাত খরচার টাকার উপার্জনের জন্য অভ্যর্থনাকারী হিসাবে। তিনি ২০০১ সালে একটি মেয়ে-মেয়ে দৃশ্য দিয়ে প্রাপ্তবয়স্ক চলচ্চিত্রে অভিনয় শুরু করেন। এছাড়াও তিনি এইচবিও এবং সিনেম্যাক্স দ্বারা নির্মিত মুষ্টিমেয় সফটকোর আদিরসাত্মক চলচ্চিত্র যেমন হোটেল ইরোটিকা, দ্য সেক্স স্পা, সেক্স হাউস এবং ভয়েউর: ইনসাইড আউটে উপস্থিত হয়েছেন।
আলেকজান্ডার ২০০৪ থেকে ২০০৯ সাল পর্যন্ত ভিভিড এন্টারটেইনমেন্ট-এর চুক্তিবদ্ধ গার্ল ছিলেন। বছরের পর বছর শুধুমাত্র মেয়ে-মেয়ের দৃশ্যে উপস্থিত হওয়ার পর, তিনি ২০০৫ সালে ছেলে-মেয়ের দৃশ্যে উপস্থিত হতে শুরু করেন, যার মধ্যে একটি ইন্টারেক্টিভ ডিভিডি এবং ভিভিডসের লেক্সি এবং মনিক লাভ রোকোতে রোকো সিফ্রেডির সাথে একটি বৈশিষ্ট্যের ভূমিকা রয়েছে। তিনি লাস ভেগাসে ২০০২ এভিএন অ্যাওয়ার্ড অনুষ্ঠানে একজন ট্রফি গার্ল ছিলেন।
ব্যক্তিগত জীবন
আলেকজান্ডার নিজেকে "সত্যিকার উভকামী " হিসাবে বর্ণনা করেছেন।
অষ্টম পর্যায়ের মৌল
ইলেকট্রন বিন্যস
(according to Schiff)'''
টেল আবু হাওয়াম
টেল আবু হাওয়াম একটি ছোট শহর, যা ব্রোঞ্জ যুগে (খ্রীষ্টপূর্ব ১৪'শ শতাব্দী) ইসরাইলের বর্তমান শহর হাইফাতে প্রতিষ্ঠিত হয়। খ্রীষ্টপূর্ব ৬ষ্ঠ শতকে ভূত্তাতিক কাইলেক্স এই শহরটির কথা বর্ণনা করে বলেন এটি উপসাগর এবং গ্রীক দেবতা জিউসের উপদ্বীপের (বর্তমানে মাউন্ট কারমেল) মাঝে অবস্থিত। এটি বন্দর এবং মাছ ধরার গ্রাম হিসেবে পরিচিত ছিল, পরবর্তীতে দক্ষিণ দিকে সম্প্রসারিত  হয়। যা বর্তমানে হাইফা শহর হিসেবে পরিচিত।
তুলসী লাহিড়ী
তুলসী লাহিড়ী (৭ এপ্রিল ১৮৯৭ - ২২ জুন ১৯৫৯) বিখ্যাত নাট্যকার, অভিনেতা, গ্রামোফোন কোম্পানির সুরকার, বাংলা ছায়াছবির জনপ্রিয় চিত্রনাট্যকার। নাটক রচনা ও অভিনয় দিয়ে নাট্য আন্দোলনের এক নতুন দিগন্ত উন্মোচিত করেছিলেন।
জন্ম ও শৈশব
তার জন্ম অবিভক্ত বাংলার রংপুর জেলা, বর্তমান গাইবান্ধা জেলার সাদুল্লাপুর উপজেলার নলডাঙ্গা গ্রামে। তার পিতার নাম সুরেন্দ্রনাথ লাহিড়ী। পিতা ছিলেন রংপুরের ডিমলা এস্টেটের ম্যানেজার। তার জন্ম জমিদার পরিবারে।
শিক্ষা ও কর্মজীবন
বি. এ. ও বি. এল. পাস করে প্রথমে রংপুরে ও পরে কলকাতার আলিপুর কোর্টে ওকালতি। তার রচিত দুইটি গান জমিরুদ্দিন খাঁ রেকর্ডিং করলে সাংস্কৃতিক অঙ্গনে পরিচিতি লাভ। কালে হিজ মাস্টার্স ভয়েস ও মেগাফোন গ্রামোফোন কোম্পানিতে সংগীত পরিচালক পদে নিযুক্তি লাভ। শুরু হলো অজস্র গান রচনা আর সুর সংযোজন। আইনব্যবসা ত্যাগ করে চলচ্চিত্র ও নাট্যাভিনয়ে যোগদান। নির্বাক যুগ থেকে শুরু করে বাংলা চলচ্চিত্রের সংগে কয়েক দশকের ঘনিষ্ঠতা ছিলো তার। নাট্যরচনা, মঞ্চাভিনয় এবং পাশাপাশি চিত্রপরিচালক ও অভিনেতারূপে তার অভিজ্ঞতা ছিলো ব্যাপক, সিদ্ধি ছিলো ঈর্ষাজনক। মার্ক্সের দৃষ্টি নিয়ে নাট্যরচনায় সার্থকতা লাভ। পঞ্চাশের মন্বন্তরের পটভূমিকায় গ্রাম বাংলার দরিদ্র মানুষের অভাব-অনটন দ্বন্দ্ব-সংঘাত ও তাদের উপর ধর্মীয় ও সামাজিক নিপীড়নের আলেখ্য অবলম্বনে "দুঃখীর ইমাম" (১৯৪৭) ও "ছেঁড়াতার" (১৯৫০) নাটক রচনা করে ব্যাপক সুনাম অর্জন। "মায়ের দাবি" (১৯৪১), "পথিক" (১৯৫১), "লক্ষ্মীপ্রিয়ার সংসার" (১৯৫৯) তার অপরাপর নাটক। উত্তর বাংলার কৃষক সমাজের বাস্তব জীবনচিত্র এসব নাটকের উপজীব্য। পুঁজিবাদী সমাজব্যবস্থার অসারতা প্রমাণ করার উদ্দেশ্যে নাটক রচনায় আত্মনিয়োগ। কলকাতায় মৃত্যু। গানের জগতে তার ঘনিষ্ঠতা ছিল নজরুল ইসলামের সংগে। তার লেখা বহু গান এখন নজরুলগীতি বলে প্রচলিত আছে। সহস্রাধিক জনপ্রিয় বাংলা গানের এই গীতকারের কোনো গীতসংকলন নেই। নাটকের নাম-